Anna Veith
Anna Veith (rođ. Fenninger) nekadašnja je austrijska alpska skijašica. Osvojila je veliki "Kristalni globus" u sezonama 2013/14. i 2014/15. Ona je i bivša olimpijska pobjednica u superveleslalomu iz Sočija 2014. Na sljedećim Igrama u Pyeongchangu 2018. za odbranu zlata iz Sočija nedostajala joj je samo jedna stotinka – ostala je na drugom mjestu iza pobjednice, Čehinje Ester Ledecke, najvećeg iznenađenja u alpskom skijanju na ZOI 2018. Dana 13. maja 2020, pomalo i iznenađujuće, objavila je da okončava karijeru.